Diari Oficial de la Generalitat Valenciana


Sumari del DOGV 5579, del 17-08-2007 (2007/10060)

RESOLUCIÓ de 30 de juliol de 2007, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat associat, per al curs acadèmic 2007-2008.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5579

Data del DOGV
:   17-08-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10175


Data del document
:   30-07-2007

Organisme emissor
:   Universitat Politècnica de València

Tipus de document
:   Resolució

Descriptors 

:   * bioquímica
    * agronomia
    * lingüística
    * professió de l'urbanisme
    * universitat
    * seguretat dels edificis
    * enginyer
    * informàtica
    * professió artística
    * concurs administratiu
    * biologia
    * ciència administrativa

RESOLUCIÓ de 30 de juliol de 2007, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat associat, per al curs acadèmic 2007-2008. [2007/10359]
De conformitat amb el que disposa la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 de abril; la Llei 7/2007, de 13 de abril, de l'Estatut bàsic de l'empleat públic, i l'acord del Consell de Govern de 24 de juliol de 2007, pel qual s'aprova la normativa de contractació i els criteris d'avaluació per a la selecció de professorat contractat, s'obri procés de selecció de professorat ajudant, per a la contractació en règim laboral d'aquest, d'acord amb les bases següents:
1) OBJECTE DE LA CONVOCATÒRIA
Aquesta convocatòria té per objecte la satisfacció de necessitats de docència en aquesta Universitat, mitjançant la provisió de places de professorat associat amb les característiques que figuren en l'annex I.
2) REQUISITS DELS ASPIRANTS
Les persones que desitjen participar en la present convocatòria hauran de reunir els següents requisits:
1. Haver complit els 16 anys i no superar l'edat màxima de la jubilació forçosa.
2. No haver sigut separades mitjançant expedient disciplinari del servei de qualsevol de les administracions públiques, o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a feines o càrrecs públics per resolució judicial, per a exercir funcions semblants a les corresponents a les places.
En cas de ser nacionals d'algun altre estat, han d'acreditar que no estan inhabilitades o en situació equivalent, ni han estat sotmeses a sanció disciplinària o equivalent que impedisca, al seu estat, l'accés a la funció pública en els mateixos termes.
3. Posseir la capacitat funcional per a l'exercici de les tasques o funcions corresponents a les places convocades.
4. Estar exercint una activitat professional fora de l'àmbit acadèmic universitari, durant un període mínim de 3 anys dins dels 5 últims.
5. Tenir la nacionalitat espanyola o ser nacionals dels estats membres de la Unió Europea, així com els cònjuges dels espanyols o dels nacionals dels altres estats membres de la Unió Europea, sempre que no n'estiguen separats de dret, i els seus descendents i els del seu cònjuge, sempre que no n'estiguen separats de dret, siguen menors de 21 anys o més grans d'aquesta edat dependents.
Així mateix, s'estén igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga aplicable la lliure circulació de treballadors.
També poden participar en aquesta convocatòria les persones estrangeres no incloses en els apartats anteriors que tinguen residència legal a Espanya.
La concurrència dels requisits anteriors ha d'estar referida a una data anterior a l'expiració del termini de presentació d'instàncies.
3) SOL·LICITUDS
Les persones interessades en aquesta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre aquesta convocatòria, a través de la pàgina web: www.upv.es/rrhh).
La presentació de sol·licituds es realitzarà en el Registre General de la Universitat, situat a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
Caldrà presentar una sol·licitud (en doble exemplar) per a cada plaça a què es vulga concursar, tot indicant el codi d'aquesta. Cas que es convoquen diverses places amb el mateix perfil i les mateixes característiques i que estiguen agrupades en la convocatòria, s'haurà de presentar únicament una sol·licitud per a totes.
El termini de presentació de sol·licituds serà des de l'endemà de la publicació de la present convocatòria en el DOCV fins al 7 de setembre.
Els drets de participació seran de 25,76 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, en BANCAIXA, urbana Universitat Politècnica, número 2077 0724 68 5912182783, especificant en el resguard el nom i els cognoms, i el número de la plaça o places que conformen el concurs en què es desitja participar.
En cap cas el pagament efectuat al compte bancari a què es fa referència suposarà el compliment del tràmit de presentació en termini i forma de la sol·licitud.
Queden exemptes del pagament dels drets de participació les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.
A cada sol·licitud haurà d'adjuntar-se un únic exemplar de la documentació següent:
a) Fotocòpia del document nacional d'identitat o passaport.
b) Original del resguard que justifique el pagament de 25,76 euros en concepte de drets de participació.
c) Currículum, segons el model que es facilitarà en els departaments o en el Registre i que pot obtindre's així mateix en la pàginaWeb http://www.upv.es/rrhh.
d) Fotocòpia del títol acadèmic, certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds, no s'admetran nous mèrits.
e) Per a acreditar l'exercici de l'activitat professional remunerada:
- El professional que treballe per compte propi, mitjançant fotocòpia del pagament de l'impost d'activitats econòmiques, mitjançant fotocòpia de les declaracions trimestrals dels pagaments a compte del IVA o IRPF o mitjançant informe de vida laboral expedit per la Tresoreria General de la Seguretat Social (Règim Especial Treballadors Autonoms.
- El professional que treballe per compte d'altri, mitjançant fotocòpia de contractes visats i informe de vida laboral expedit per la Tresoreria General de la Seguretat Social. Cas de ser empleats públics, certificat de serveis expedit per la unitat de personal corresponent.
f) Permís de residència, tal com s'especifica en el requisit 5, paràgraf 3, de l'apartat 2) Requisits dels aspirants.
4) LLISTA D'ADMESOS
Finalitzat el termini de presentació de sol·licituds, la direcció del Departament farà pública la llista provisional de les persones aspirants admeses i excloses en cada un dels concursos convocats, amb indicació en aquest últim cas de la causa d'exclusió. Aquesta publicació s'efectuarà mitjançant l'exposició de les llistes corresponents al tauler d'anuncis del Departament i, complementàriament i sense caràcter oficial, en el servidor UPV.notícies, grup de notícies UPV.administració, que es pot consultar a través del web de la UPV, en el menú directori/més directoris (http://www.upv.es/bin2/tablon'p\_idioma=v).
Seran motius d'exclusió:
- Presentar la sol·licitud fora del termini establit.
- La falta de justificació del abonament dels drets de participació o de trobar-se exempt del pagament dels mateixos.
- No acreditar el compliment dels requisits indicats en l'apartat 2) Requisits dels aspirants.
Les persones aspirants excloses o omeses disposaran de cinc dies hàbils, comptadors des de l'endemà de la publicació de la llista provisional, per a esmenar el defecte que n'haja motivat l'exclusió o omissió; no es considerarà esmenable la falta de pagament dels drets de participació dins del termini de presentació d'instàncies.
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.
5) PROCÉS DE SELECCIÓ
El procés de selecció constarà de dues fases:
1ª. Concurs de mèrits, en què es valoraran els mèrits acreditats pels aspirants. Es valorarà fins a un màxim de 10 punts, sense perjudici de la puntuació per mèrit preferent que poguera correspondre. Per a superar aquesta fase del procés de selecció caldrà aconseguir un mínim de 3 punts.
2ª. Entrevista. La comissió citarà els aspirants que superen la fase de concurs a una entrevista personal per tal de perfilar la selecció definitiva. Aquesta versarà sobre els seus mèrits, sobre el seu historial acadèmic, investigador i professional, i sobre tots aquells aspectes que la comissió considere rellevants per al perfil docent de la plaça. Aquesta segona fase del procés de selecció es valorarà fins a un màxim de 4 punts; per a superar-la caldrà aconseguir un mínim de 2 punts.
Els aspirants estrangers hauran de superar, posat cas que la comissió de selecció ho considere oportú, una prova específica per a acreditar el coneixement de castellà a nivell de conversa i d'escriptura.
Si escau, també caldrà superar una prova específica per a acreditar el coneixement de l'idioma en què hagen d'impartir-se les assignatures, segons allò que indique la convocatòria.
6) COMISSIÓ DE SELECCIÓ
Els mèrits dels aspirants seran jutjats per comissions de selecció, que tindran la composició següent:
- Tres membres designats pel rector, entre els quals designarà el president, i almenys un ha de ser de l'àrea de coneixement a què correspon la plaça objecte de provisió.
- Dos membres de l'àrea de coneixement designats pel Consell del Departament al qual pertanga la plaça, han de ser de la mateixa àrea de coneixement que la plaça oferida, però poden ser, si no n'hi ha, d'una àrea afí.
Si de cas manca professorat de l'àrea de coneixement a què s'adscriu la plaça, se'n podrà designar d'una àrea afí a aquesta.
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
Tots els membres de les comissions de selecció hauran de pertànyer a cossos de funcionaris docents universitaris i posseir titulació oficial igual o superior a la de la plaça convocada.
Les comissions de selecció es regiran, quant al funcionament, pel que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.
Els membres de les comissions s'abstindran d'intervenir quan es done alguna de les circumstàncies previstes en els articles 28 i 29 de l'esmentada Llei 30/1992.
7) DESENVOLUPAMENT DEL PROCÉS DE SELECCIÓ
En la sessió de constitució la comissió de selecció elaborarà, d'acord amb el barem aplicable a cada figura contractual (que consta en Annex II), els criteris de valoració dels mèrits dels aspirants, que hauran de publicar-se en el tauler d'anuncis del Departament.
Publicats els criteris de valoració, la comissió de selecció es reunirà per a valorar els mèrits dels concursants. La comissió podrà sol·licitar l'aportació de documentació original per a comprovar la validesa dels mèrits inclosos en el currículum.
Valorats els mèrits dels aspirants, la comissió de selecció farà pública aquesta valoració al tauler d'anuncis del Departament, i hi farà constar la qualificació obtinguda per cada un dels aspirants en cada apartat del barem.
Es convocarà els aspirants que superen la fase de concurs per a la realització de l'entrevista amb la comissió mitjançant un anunci publicat al tauler del Departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió considere procedents.
8) RESOLUCIÓ DEL CONCURS
Finalitzat el procés de selecció, la comissió conformarà una relació dels aspirants que hagen superat les dues fases del procés, ordenant-los de major a menor segons la puntuació total que s'obtinga en sumar las qualificacions del concurs i l'entrevista personal, així com, si escau, la puntuació atorgada per mèrit preferent.
La comissió de selecció elevarà al rector la relació d'aspirants que hagen resultat aprovats, el nombre dels quals no pot ser superior al de places convocades. Per a elaborar aquesta relació caldrà tenir en compte el que s'ha indicat més amunt, i s'interromprà la relació quan el nombre d'aspirants coincidisca amb el de places convocades.
Aquesta relació es publicarà al tauler d'anuncis del Departament i complementàriament i sense caràcter oficial en el servidor UPV.notícies, grup de notícies UPV.administració, que es pot consultar a través del web de l'UPV, en el menú directori/més directoris ("http://www.upv.es/bin2/tablon'p\_idioma=v"), així com el certificat en el qual es faça constar el dia de la publicació a l'esmentat tauler d'anuncis. La publicació al tauler d'anuncis del Departament tindrà caràcter de notificació als concursants, d'acord amb el que preveu l'article 59.5 b) de la Llei 30/1992.
Finalment, es traslladaran al Servei de Recursos Humans les actes del concurs, inclosa la proposta al rector de nomenament de l'aspirant amb major puntuació, a fi de formalitzar la contractació laboral, i amb la resta d'aspirants que hagen superat les dues fases del procés de selecció es constituirà una llista de reserva, segons l'ordre de puntuació final obtinguda, que s'utilitzarà per a formalitzar, si escau, contractacions de durada determinada per a atendre necessitats sobrevingudes o substitucions.
9) CARACTERÍSTIQUES DELS CONTRACTES
- Tipus de contracte: contracte laboral de naturalesa especial
- Durada: 1 curs acadèmic (fins al 30 de setembre de l'any en qüestió), prorrogable si és el cas per períodes iguals sempre que es continue acreditant l'exercici de l'activitat professional fora de l'àmbit acadèmic universitari, d'acord amb el que disposa l'Art. 53 punt d) de la LOU. En supòsits de contractació per a satisfer provisionalment necessitats docència sobrevinguda o quan s'establisca una duració inferior segons consta en Annex I de la present convocatòria la duració del contracte serà la que s'indica en cada cas.
- Jornada: dedicació a temps parcial. El nombre d'hores per setmana figura en l'annex I per a cada una de les places.
- Activitats a exercir: tasques docents, en l'àrea de coneixement que figura en l'annex I.
- Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven els òrgans competents de la Universitat, sent per a l'exercici 2007 les que tot seguit s'indiquen en funció de la dedicació (retribució bruta anual):
Dedicació P06 7.176,12 euros.
Dedicació P05 5.980,52 euros.
Dedicació P04 4.784,78 euros.
Dedicació P03 3.588,90 euros.
10) DOCUMENTACIÓ
Els candidats proposats per a la provisió de les places hauran de presentar la documentació següent:
a) Fotocòpia del DNI o passaport.
b) Fotocòpia compulsada del títol.
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.
Sol·licitud/Documentació; per a la tramitació de la corresponent compatibilitat.
11) FORMALITZACIÓ I FIRMA DELS CONTRACTES
El termini d'incorporació del candidat proposat s'establirà en la resolució d'adjudicació, i no podrà ser superior a un mes des de l'esmentada resolució. En el termini d'incorporació, i amb anterioritat a l'inici de la prestació de servicis, el candidat haurà de presentar la documentació indicada anteriorment que acredite que reunix tots els requisits assenyalats en la convocatòria, així com els establits per la llegislació aplicable, i realitzarà la formalització i la firma del contracte i l'alta en el règim de seguretat social corresponent.
Cas de no formalitzar-se el contracte en el termini anteriorment indicat, el candidat proposat decaurà en el seu dret i es durà a terme la contractació de l'aspirant següent, per ordre de puntuació.
12) RECURSOS
Contra les resolucions del Departament i de les comissions de selecció podrà interposar-se recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador a partir de l'endemà de la publicació d'aquestes resolucions. El recurs es podrà interposar davant l'òrgan que va dictar l'acte que s'impugna o davant el Rectorat de la Universitat Politècnica de València, com a òrgan competent per a resoldre'l.
Contra aquesta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el DOCV, davant els òrgans de la jurisdicció contenciosa administrativa de la Comunitat Valenciana, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant el rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
Tot això sense perjudici que s'utilitze qualsevol altre recurs que es considere convenient.
València, 30 de juliol de 2007. El vicerector d'Ordenació Acadèmica (Per d. de f. del rector de data 06.04.2006): José Luís Berné Valero.
ANNEX I
RELACIÓ I CATEGORIA DE LES PLACES OFERIDES
CONVOCATÒRIA: C01/07
BIOTECNOLOGIA
Àrea: Bioquímica i Biologia Molecular
-Centre: F.V.J.K. Agrònoms
No. de Places: 1 Codis(s) de la(s) plaça(s): 4451
Categoria: ASSO/1 Dedicació: P03
Perfil:Bioinformàtica II.
-Centre: T.F.Q.P. Agrònoms
No. de Places: 1 Codis(s) de la(s) plaça(s): 4450
Categoria: ASSO/1 Dedicació: P03
Perfil:Genòmica Funcional i Metabolómica.
COMPOSICIÓ ARQUITECTÒNICA
Àrea: Composició Arquitectònica
-Centre: E.T.S. Arquitectura
No. de Places: 1 Codis(s) de la(s) plaça(s): 4490
Categoria: ASSO/1 Dedicació: P04
Perfil:Composició Arquitectònica.
-Centre: E.T.S. Arquitectura
No. de Places: 2 Codis(s) de la(s) plaça(s): 4488, 4489
Categoria: ASSO/1 Dedicació: P06
Perfil:Composició Arquitectònica.
CONSTRUCCIONS ARQUITECTÒNIQUES
Àrea: Construccions Arquitectòniques
-Centre: E.T.S. Arquitectura
No. de Places: 1 Codis(s) de la(s) plaça(s): 4492
Categoria: ASSO/1 Dedicació: P03
Perfil:Construccions Arquitectòniques.
-Centre: E.T.S. Arquitectura
No. de Places: 1 Codis(s) de la(s) plaça(s): 4491
Categoria: ASSO/1 Dedicació: P06
Perfil:Condicionament i Serveis I. Condicionament i Serveis II.
-Centre: E.T.S. de Gestió de l'Edificació
No. de Places: 1 Codis(s) de la(s) plaça(s): 4493
Categoria: ASSO/1 Dedicació: P03
Perfil:Tècniques d'Organització i Programació.
-Centre: E.T.S. de Gestió de l'Edificació
No. de Places: 1 Codis(s) de la(s) plaça(s): 4454
Categoria: ASSO/1 Dedicació: P05
Perfil:Seguretat i Prevenció.
DIBUIX
Àrea: Dibuix
-Centre: Facultat de Belles Arts
No. de Places: 1 Codis(s) de la(s) plaça(s): 4285
Categoria: ASSO/1 Dedicació: P05
Perfil:Tècnica i Materials de Representació. Dibuix Tècnic i Normalització.
-Centre: Facultat de Belles Arts
No. de Places: 1 Codis(s) de la(s) plaça(s): 4494
Categoria: ASSO/1 Dedicació: P06
Perfil:Anatomia Artística.
-Centre: Facultat de Belles Arts
No. de Places: 1 Codis(s) de la(s) plaça(s): 4495
Categoria: ASSO/1 Dedicació: P06
Perfil:Dibuix Bàsic.
ECONOMIA I CIÈNCIES SOCIALS
Àrea: Comercialització i Investigació de Mercats
-Centre: Facultat d'Admón. i Direc. d'Empreses
No. de Places: 1 Codis(s) de la(s) plaça(s): 4081
Categoria: ASSO/1 Dedicació: P06
Perfil:Gestió del Comerç Exterior. Economia i Gestió de l'Empresa Alimentària. Organització i Gestió d'Empreses.
EXPRESSIÓ GRÀFICA ARQUITECTÒNICA
Àrea: Expressió Gràfica Arquitectònica
-Centre: E.T.S. Arquitectura
No. de Places: 2 Codis(s) de la(s) plaça(s): 4496, 4497
Categoria: ASSO/1 Dedicació: P06
Perfil:Anàlisi de formes arquitectòniques. Models digitals 3D.
ENGINYERIA I INFRAESTRUCT. TRANSPORTS
Àrea: Enginyeria i Infraestructura dels Transports
-Centre: Y.V.U.U. de Camins, Canals i Ports
No. de Places: 1 Codis(s) de la(s) plaça(s): 4500
Categoria: ASSO/1 Dedicació: P06
Perfil:Enginyeria de carreteres.
ENGINYERIA GRÀFICA
Àrea: Expressió Gràfica en l'Enginyeria
-Centre: E.P.S. de Gandia
No. de Places: 1 Codis(s) de la(s) plaça(s): 4459
Categoria: ASSO/1 Dedicació: P06
Perfil:Disseny Gràfic Editorial i Electrònic. Disseny Digital i Comunicació Multimèdia.
-Centre: E.T.S. d'Enginyeria del Disseny
No. de Places: 1 Codis(s) de la(s) plaça(s): 4503
Categoria: ASSO/1 Dedicació: P03
Perfil:Disseny i Tipografia.
-Centre: E.T.S. d'Enginyeria del Disseny
No. de Places: 1 Codis(s) de la(s) plaça(s): 4502
Categoria: ASSO/1 Dedicació: P03
Perfil:Modelació de Sistemes. Models per al Disseny i Innovació de Productes. Anàlisi i Validació del Disseny.
-Centre: E.T.S. d'Enginyeria del Disseny
No. de Places: 1 Codis(s) de la(s) plaça(s): 4458
Categoria: ASSO/1 Dedicació: P06
Perfil:Oficina Tècnica. Expressió Gràfica II
LINGÜÍSTICA APLICADA
Àrea: Filologia Italiana
-Centre: Facultat d'Informàtica
No. de Places: 1 Codis(s) de la(s) plaça(s): 3369
Categoria: ASSO/1 Dedicació: P06
Perfil:Italià. Italià I. Italià II (per a I.T. Disseny, I.T. Industrial, I. Aeronàutic)
MÀQUINES I MOTORS TÈRMICS
Àrea: Enginyeria Aeroespacial
-Centre: E.T.S. d'Enginyeria del Disseny
No. de Places: 2 Codis(s) de la(s) plaça(s): 4443, 4444
Categoria: ASSO/1 Dedicació: P03
Perfil:Navegació i Circulació Aèria.
MECÀNICA MITJANS CONT. I TEOR. ESTRUCT.
Àrea: Mecànica Mitjans Continus i Teoria Estructures
-Centre: E.T.S. Arquitectura
No. de Places: 1 Codis(s) de la(s) plaça(s): 3792
Categoria: ASSO/1 Dedicació: P06
Perfil:Introducció a les Estructures d'Edificació (Estructures I). Estructures III.
ORGANITZACIÓ D'EMPRESES
Àrea: Organització d'Empreses
-Centre: Facultat d'Informàtica
No. de Places: 1 Codis(s) de la(s) plaça(s): 4521
Categoria: ASSO/1 Dedicació: P06
Perfil:Administració de Recursos en Unitats Informatives. Sistemes d'Informació de les Organitzacions.
PROJECTES D'ENGINYERIA
Àrea: Projectes d'Enginyeria
-Centre: A.V.M.A. Industrials
No. de Places: 1 Codis(s) de la(s) plaça(s): 4506
Categoria: ASSO/1 Dedicació: P06
Perfil:Projectes. Projecte fet de carrera.
URBANISME
Àrea: Dret Administratiu
-Centre: E.P.S. d'Alcoi
No. de Places: 1 Codis(s) de la(s) plaça(s): 4119
Categoria: ASSO/1 Dedicació: P04
Perfil:Legislació Urbanística.
-Centre: E.T.S. de Gestió de l'Edificació
No. de Places: 1 Codis(s) de la(s) plaça(s): 4467
Categoria: ASSO/1 Dedicació: P05
Perfil:Aspectes Legals de la Construcció. Gestió Urbanística. La Gestió Tècnica en l'administració : Àrea d'Urbanisme,
Àrea: Urbanística i Ordenació del Territori
-Centre: E.T.S. Arquitectura
No. de Places: 1 Codis(s) de la(s) plaça(s): 4116
Categoria: ASSO/1 Dedicació: P04
Perfil:Urbanística I. Urbanística II..
\* \* \* \* \*
ANEXO I
RELACIÓN Y CATEGORIA DE LAS PLAZAS OFERTADAS
CONVOCATORIA: C01/07
BIOTECNOLOGÍA
Area: Bioquímica y Biología Molecular
- Centro: C.A.Q.K. Agrónomos
No. de Plazas: 1 Códigos(s) de la(s) plaza(s): 4451
Categoría: ASO/1 Dedicación: P03
Perfil:Bioinformática II.
- Centro: L.L.S.Y. Agrónomos
No. de Plazas: 1 Códigos(s) de la(s) plaza(s): 4450
Categoría: ASO/1 Dedicación: P03
Perfil:Genomica Funcional y Metabolómica.
COMPOSICIÓN ARQUITECTÓNICA
Area: Composición Arquitectónica
- Centro: E.T.S. Arquitectura
No. de Plazas: 1 Códigos(s) de la(s) plaza(s): 4490
Categoría: ASO/1 Dedicación: P04
Perfil:Composición Arquitectónica.
- Centro: E.T.S. Arquitectura
No. de Plazas: 2 Códigos(s) de la(s) plaza(s): 4488, 4489
Categoría: ASO/1 Dedicación: P06
Perfil:Composición Arquitectónica.
CONSTRUCCIONES ARQUITECTÓNICAS
Area: Construcciones Arquitectónicas
- Centro: E.T.S. Arquitectura
No. de Plazas: 1 Códigos(s) de la(s) plaza(s): 4492
Categoría: ASO/1 Dedicación: P03
Perfil:Construcciones Arquitectónicas.
- Centro: E.T.S. Arquitectura
No. de Plazas: 1 Códigos(s) de la(s) plaza(s): 4491
Categoría: ASO/1 Dedicación: P06
Perfil:Acondicionamiento y Servicios I. Acondicionamiento y Servicios II.
- Centro: E.T.S. de Gestión de la Edificación
No. de Plazas: 1 Códigos(s) de la(s) plaza(s): 4493
Categoría: ASO/1 Dedicación: P03
Perfil:Técnicas de organización y programación.
- Centro: E.T.S. de Gestión de la Edificación
No. de Plazas: 1 Códigos(s) de la(s) plaza(s): 4454
Categoría: ASO/1 Dedicación: P05
Perfil:Seguridad y Prevención.
DIBUJO
Area: Dibujo
- Centro: Facultad de Bellas Artes
No. de Plazas: 1 Códigos(s) de la(s) plaza(s): 4285
Categoría: ASO/1 Dedicación: P05
Perfil:Técnica y Materiales de Representación. Dibujo Técnico y Normalización.
- Centro: Facultad de Bellas Artes
No. de Plazas: 1 Códigos(s) de la(s) plaza(s): 4494
Categoría: ASO/1 Dedicación: P06
Perfil:Anatomía Artística.
- Centro: Facultad de Bellas Artes
No. de Plazas: 1 Códigos(s) de la(s) plaza(s): 4495
Categoría: ASO/1 Dedicación: P06
Perfil:Dibujo Básico.
ECONOMÍA Y CIENCIAS SOCIALES
Area: Comercialización e Investigación de Mercados
- Centro: Facultad de Admón. y Direc. de Empresas
No. de Plazas: 1 Códigos(s) de la(s) plaza(s): 4081
Categoría: ASO/1 Dedicación: P06
Perfil:Gestión del Comercio Exterior. Economía y Gestión de la Empresa Alimentaria. Organización y Gestión de Empresas.
EXPRESIÓN GRÁFICA ARQUITECTÓNICA
Area: Expresión Gráfica Arquitectónica
- Centro: E.T.S. Arquitectura
No. de Plazas: 2 Códigos(s) de la(s) plaza(s): 4496, 4497
Categoría: ASO/1 Dedicación: P06
Perfil:Análisis de formas arquitectónicas. Modelos digitales 3D.
INGENIERÍA E INFRAESTRUCT. TRANSPORTES
Area: Ingeniería e Infraestructura de los Transportes
- Centro: B.M.K.F. de Caminos, Canales y Puertos
No. de Plazas: 1 Códigos(s) de la(s) plaza(s): 4500
Categoría: ASO/1 Dedicación: P06
Perfil:Ingeniería de carreteras.
INGENIERÍA GRÁFICA
Area: Expresión Gráfica en la Ingeniería
- Centro: E.P.S. de Gandía
No. de Plazas: 1 Códigos(s) de la(s) plaza(s): 4459
Categoría: ASO/1 Dedicación: P06
Perfil:Diseño Gráfico Editorial y Electrónico. Diseño Digital y Comunicación Multimedia.
- Centro: E.T.S. de Ingeniería del Diseño
No. de Plazas: 1 Códigos(s) de la(s) plaza(s): 4503
Categoría: ASO/1 Dedicación: P03
Perfil:Diseño y Tipografía.
- Centro: E.T.S. de Ingeniería del Diseño
No. de Plazas: 1 Códigos(s) de la(s) plaza(s): 4502
Categoría: ASO/1 Dedicación: P03
Perfil:Modelación de Sistemas. Modelos para el Diseño e Innovación de Productos. Análisis y Validación del Diseño.
- Centro: E.T.S. de Ingeniería del Diseño
No. de Plazas: 1 Códigos(s) de la(s) plaza(s): 4458
Categoría: ASO/1 Dedicación: P06
Perfil:Oficina Técnica. Expresión Gráfica II
LINGÜÍSTICA APLICADA
Area: Filología Italiana
- Centro: Facultad de Informática
No. de Plazas: 1 Códigos(s) de la(s) plaza(s): 3369
Categoría: ASO/1 Dedicación: P06
Perfil:Italiano. Italiano I. Italiano II (para I.T. Diseño, I.T. Industrial, I. Aeronautico)
MÁQUINAS Y MOTORES TÉRMICOS
Area: Ingeniería Aeroespacial
- Centro: E.T.S. de Ingeniería del Diseño
No. de Plazas: 2 Códigos(s) de la(s) plaza(s): 4443, 4444
Categoría: ASO/1 Dedicación: P03
Perfil:Navegación y Circulación Aérea.
MECÁNICA MEDIOS CONT. Y TEOR. ESTRUCT.
Area: Mecánica Medios Continuos y Teoría Estructuras
- Centro: E.T.S. Arquitectura
No. de Plazas: 1 Códigos(s) de la(s) plaza(s): 3792
Categoría: ASO/1 Dedicación: P06
Perfil:Introducción a las Estructuras de Edificación (Estructuras I). Estructuras III.
ORGANIZACIÓN DE EMPRESAS
Area: Organización de Empresas
- Centro: Facultad de Informática
No. de Plazas: 1 Códigos(s) de la(s) plaza(s): 4521
Categoría: ASO/1 Dedicación: P06
Perfil:Administración de Recursos en Unidades Informativas. Sistemas de Información de las Organizaciones.
PROYECTOS DE INGENIERÍA
Area: Proyectos de Ingeniería
- Centro: Q.I.E.J. Industriales
No. de Plazas: 1 Códigos(s) de la(s) plaza(s): 4506
Categoría: ASO/1 Dedicación: P06
Perfil:Proyectos. Proyecto fín de carrera.
URBANISMO
Area: Derecho Administrativo
- Centro: E.P.S. de Alcoy
No. de Plazas: 1 Códigos(s) de la(s) plaza(s): 4119
Categoría: ASO/1 Dedicación: P04
Perfil:Legislación Urbanística.
- Centro: E.T.S. de Gestión de la Edificación
No. de Plazas: 1 Códigos(s) de la(s) plaza(s): 4467
Categoría: ASO/1 Dedicación: P05
Perfil:Aspectos Legales de la Construcción. Gestión Urbanística. La Gestión Técnica en la administración Püblica: Área de Urbanismo,
Area: Urbanística y Ordenación del Territorio
- Centro: E.T.S. Arquitectura
No. de Plazas: 1 Códigos(s) de la(s) plaza(s): 4116
Categoría: ASO/1 Dedicación: P04
Perfil:Urbanística I. Urbanística II..